title: A Bizottság 2011/43/EU végrehajtási irányelve ( 2011. április 13. ) a 91/414/EGK tanácsi irányelvnek a mészkén hatóanyagként való felvétele céljából történő módosításáról és a 2008/941/EK bizottsági határozat módosításáról  EGT-vonatkozású szöveg

text:
               14.4.2011

               HU

               Az Európai Unió Hivatalos Lapja

               L 100/39

         A BIZOTTSÁG 2011/43/EU VÉGREHAJTÁSI IRÁNYELVE
   (2011. április 13.)
   a 91/414/EGK tanácsi irányelvnek a mészkén hatóanyagként való felvétele céljából történő módosításáról és a 2008/941/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               Az 1112/2002/EK (2) és a 2229/2004/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram negyedik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékben szerepel a mészkén.

               (2)

               A kérelmező az értékelő jelentés tervezetének kézhezvételétől számított két hónapon belül a 2229/2004/EK rendelet 24e. cikke alapján visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról, és az ilyen hatóanyagokat tartalmazó növényvédő szerek engedélyének visszavonásáról szóló, 2008. december 8-i 2008/941/EK bizottsági határozat (4) elfogadásával megtagadta a mészkén felvételét.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: a kérelmező) új kérelmet nyújtott be, a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikke szerinti gyorsított eljárást kérve.

               (4)

               A kérelmet a 2229/2004/EK rendelettel kijelölt referens tagállamhoz, Spanyolországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/941/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (5)

               Spanyolország elvégezte a kérelmező által benyújtott kiegészítő adatok értékelését, és elkészítette a kiegészítő jelentést, amelyet 2010. február 14-én megküldött az Európai Élelmiszerbiztonsági Hatóságnak (a továbbiakban: a Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. október 28-án ismertette a Bizottsággal a mészkénre vonatkozó megállapításait (6). Az értékelő jelentés tervezetét, a kiegészítő jelentést és a Hatóság megállapításait a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a mészkénről szóló bizottsági vizsgálati jelentésként 2011. március 11-én véglegesítették.

               (6)

               A különböző vizsgálatok szerint a mészként tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott előírásoknak. A mészként ezért indokolt felvenni az I. mellékletbe, hogy az e hatóanyagot tartalmazó növényvédő szereket minden tagállamban az említett irányelv rendelkezései szerint lehessen engedélyezni.

               (7)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (8)

               A 91/414/EGK irányelvben előírt, egy adott hatóanyagnak az I. mellékletbe történő felvételéből kötelezettségek fenntartása mellett a felvétel után hat hónapot kell biztosítani arra, hogy a tagállamok felülvizsgálhassák a mészként tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani az egyes növényvédő szerek egyes tervezett felhasználási céljaira vonatkozó, a III. melléklet szerinti teljes dosszié benyújtására és a 91/414/EGK irányelvben meghatározott egységes alapelvek szerinti értékelésére.

               (9)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során szerzett tapasztalatok azt mutatták, hogy nehézségek támadhatnak annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelezettségeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. Ez a pontosítás azonban az I. mellékletet módosító eddigi irányelvekhez képest nem ró új kötelezettségeket a tagállamokra vagy az engedélyek jogosultjaira.

               (10)

               A 91/414/EGK irányelvet ezért a fentieknek megfelelően módosítani kell.

               (11)

               A 2008/941/EK határozat előírja a mészkén felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását. A határozat mellékletének mészkénre vonatkozó sorát el kell hagyni.

               (12)

               A 2008/941/EK határozatot ezért a fentieknek megfelelően módosítani kell.

               (13)

               Az ezen irányelvben előírt intézkedések összhangban állnak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/941/EK határozat mellékletének mészkénre vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   (1)   A mészként hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2011. november 30-ig szükség szerint módosítják vagy visszavonják.
   A fenti időpontig főként arról kell meggyőződniük, hogy az említett irányelv I. mellékletében a mészkénre előírt feltételek, a hatóanyagra vonatkozó bejegyzés B. részében leírtak kivételével, teljesülnek-e, és hogy az engedély jogosultja az említett irányelv 13. cikkében meghatározott feltételek szerint rendelkezik-e az irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek mészként tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. április 30-ig felkerült a 91/414/EGK irányelv I. mellékletében lévő jegyzékre, a tagállamok a 91/414/EGK irányelv VI. mellékletében előírt egységes alapelvek szerint, az irányelv III. mellékletében foglalt követelményeknek megfelelő dosszié alapján és az irányelv I. mellékletében a mészkénre vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:

               a)

               a mészként egyedüli hatóanyagként tartalmazó szer esetében legkésőbb 2015. május 31-ig szükség szerint módosítják vagy visszavonják az engedélyt; vagy

               b)

               a mészként több hatóanyag egyikeként tartalmazó szer esetében 2015. május 31-ig, vagy ha a többi hatóanyagot a 91/414/EGK irányelv I. mellékletébe felvevő irányelvben az ilyen módosításra vagy visszavonásra későbbi időpont van megszabva, akkor addig, szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 13-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 168., 2002.6.27., 14. o.

      (3)  HL L 379., 2004.12.24., 13. o.

      (4)  HL L 335., 2008.12.13., 91. o.

      (5)  HL L 15., 2008.1.18., 5. o.

      (6)  European Food Safety Authority (Európai Élelmiszerbiztonsági Hatóság): Conclusion on the peer review of the pesticide risk assessment of the active substance lime sulphur (A mészkén hatóanyagú növényvédő szereknél felmerülő kockázatok felméréséről készült szakértői értékelés megállapításai). EFSA Journal 2010; 8(11):1890. [45 oldal]. doi:10.2903/j.efsa.2010.1890 Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében szereplő táblázat vége a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Felvétel lejárata

                     Különös rendelkezések

                     „349

                     Mészkén
                     CAS-szám: 1344-81-6
                     CIPAC-szám: 17

                        Kalcium-poliszulfid

                     ≥ 290 g/kg

                     2011. június 1.

                     2021. május 31.

                     A.   RÉSZ
                     Kizárólag gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. március 11-én véglegesített, a mészkénre vonatkozó vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 —

                                 a szert kezelők biztonsága, és gondoskodniuk kell arról, hogy a használati feltételek között szerepeljenek megfelelő óvintézkedések,

                                 —

                                 a vízi élőlények és a nem célzott ízeltlábúak védelme, és gondoskodniuk kell arról, hogy a használati feltételek között adott esetben kockázatcsökkentő intézkedések is szerepeljenek.”

         (1)  A hatóanyagok pontos azonosítása és részletes specifikációja a vizsgálati jelentésben található.


title: A Bizottság 2014/5/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a nyomtatott áramköri lapok forraszanyagaiban, villamos és elektronikai alkatrész-csatlakozások bevonatában, nyomtatott áramköri lapok bevonatában, huzalokat és kábeleket összekötő forraszanyagokban, standard működési és tárolási körülmények között tartósan – 20 °C alatt használt átalakítókat és érzékelőket összekötő forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/53

         A BIZOTTSÁG 2014/5/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a nyomtatott áramköri lapok forraszanyagaiban, villamos és elektronikai alkatrész-csatlakozások bevonatában, nyomtatott áramköri lapok bevonatában, huzalokat és kábeleket összekötő forraszanyagokban, standard működési és tárolási körülmények között tartósan – 20 °C alatt használt átalakítókat és érzékelőket összekötő forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozott elektromos és elektronikus berendezésekben.

               (2)

               Az ólom helyettesítése vagy kivonása a nyomtatott áramköri lapok forraszanyagaiban, villamos és elektronikai alkatrész-csatlakozások bevonatában, nyomtatott áramköri lapok bevonatában, huzalokat és kábeleket összekötő forraszanyagokban, standard működési és tárolási körülmények között tartósan – 20 °C alatt használt átalakítókat és érzékelőket összekötő forraszanyagokban való alkalmazása tekintetében jelenleg nem lehetséges.

               (3)

               A 2011/65/EU irányelvet ezért ennek megfelelően módosítani kell,

         ELFOGADTA EZT A IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 26. ponttal egészül ki:

                     „26.

                                 —

                                 Nyomtatott áramköri lapok forraszanyagaiban,

                                 —

                                 villamos és elektronikai alkatrész-csatlakozások bevonatában, nyomtatott áramköri lapok bevonatában,

                                 —

                                 huzalokat és kábeleket összekötő forraszanyagokban,

                           standard működési és tárolási körülmények között tartósan – 20 °C alatt használt átalakítókat és érzékelőket összekötő forraszanyagokban
                     lévő ólom. 2021. június 30-án lejár.”


title: A Bizottság 2011/56/EU végrehajtási irányelve ( 2011. április 27. ) a 91/414/EGK tanácsi irányelvnek a ciprokonazol hatóanyagként való felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               28.4.2011

               HU

               Az Európai Unió Hivatalos Lapja

               L 108/30

         A BIZOTTSÁG 2011/56/EU VÉGREHAJTÁSI IRÁNYELVE
   (2011. április 27.)
   a 91/414/EGK tanácsi irányelvnek a ciprokonazol hatóanyagként való felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK bizottsági rendelet (3) megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a ciprokonazol.

               (2)

               A bejelentő az értékelő jelentés tervezetének kézhezvételétől számított két hónapon belül az 1490/2002/EK rendelet 11e. cikke alapján visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4) elfogadásával megtagadta a ciprokonazol felvételét.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírtak alapján.

               (4)

               A kérelmet az 1490/2002/EK rendelettel kijelölt referens tagállamhoz, Írországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (5)

               Írország elvégezte a kérelmező által benyújtott kiegészítő adatok értékelését és elkészítette a kiegészítő jelentést, amelyet 2010. február 12-én megküldött az Európai Élelmiszer-biztonsági Hatóságnak (a továbbiakban: a Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. november 8-án ismertette a Bizottsággal a ciprokonazolra vonatkozó megállapításait (6). Az értékelő jelentés tervezetét, a kiegészítő jelentést és a Hatóság megállapításait a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a ciprokonazolról szóló bizottsági vizsgálati jelentésként 2011. március 11-én véglegesítették.

               (6)

               A különböző vizsgálatok szerint a ciprokonazolt tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott előírásoknak. A ciprokonazolt ezért indokolt felvenni az I. mellékletbe, hogy az e hatóanyagot tartalmazó növényvédő szereket minden tagállamban az említett irányelv rendelkezései szerint lehessen engedélyezni.

               (7)

               E megállapítástól függetlenül egyes konkrét kérdésekről indokolt további információkat beszerezni. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. Indokolt ezért előírni, hogy a kérelmező szolgáltasson megerősítő információkat a következők tekintetében: a technikai specifikációban szereplő szennyeződések toxikológiai relevanciája, a ciprokonazol talajban, testnedvekben és -szövetekben való ellenőrzésének analitikai módszerei, az elsődleges növénykultúrában, vetésforgós kultúrákban és az állati eredetű termékekben maradó, triazolból származó metabolitok (TDM), a növényevő emlősökre jelentett hosszú távú kockázat, az izomerek elsődleges bomlási, illetve átalakulási módjának lehetséges környezeti hatása.

               (8)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (9)

               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek fenntartása mellett a felvétel után hat hónapot kell biztosítani arra, hogy a tagállamok felülvizsgálhassák a ciprokonazolt tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani az egyes növényvédő szerek egyes tervezett felhasználási céljaira vonatkozó, a III. melléklet szerinti teljes dosszié benyújtására és a 91/414/EGK irányelvben meghatározott egységes alapelvek szerinti értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. Ez a pontosítás azonban az I. mellékletet módosító eddigi irányelvekhez képest nem ró új kötelezettségeket a tagállamokra vagy az engedélyek jogosultjaira.

               (11)

               A 91/414/EGK irányelvet ezért a fentieknek megfelelően módosítani kell.

               (12)

               A 2008/934/EK határozat előírja a ciprokonazol felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását. A határozat mellékletének ciprokonazolra vonatkozó sorát el kell hagyni.

               (13)

               A 2008/934/EK határozatot ezért a fentieknek megfelelően módosítani kell.

               (14)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletéből törölni kell a ciprokonazolra vonatkozó sort.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   (1)   A ciprokonazolt hatóanyagként tartalmazó növényvédő szerekre kiadott engedélyeknek a 91/414/EGK irányelvvel összhangban történő szükséges módosítását, illetve visszavonását a tagállamok 2011. november 30-ig elvégzik.
   A fenti időpontig főként arról kell meggyőződniük, hogy az említett irányelv I. mellékletében a ciprokonazolra előírt feltételek, a hatóanyagra vonatkozó bejegyzés B. részében leírtak kivételével, teljesülnek-e, és hogy az engedély jogosultja az említett irányelv 13. cikkében meghatározott feltételek szerint rendelkezik-e az irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek ciprokonazolt tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. május 31-ig felkerült a 91/414/EGK irányelv I. mellékletében lévő jegyzékre, a tagállamok a 91/414/EGK irányelv VI. mellékletében előírt egységes alapelvek szerint, az irányelv III. mellékletében foglalt követelményeknek megfelelő dosszié alapján és az irányelv I. mellékletében a ciprokonazolra vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:

               a)

               a ciprokonazolt egyedüli hatóanyagként tartalmazó szer esetében szükség esetén legkésőbb 2015. május 31-ig módosítják vagy visszavonják az engedélyt; vagy

               b)

               a ciprokonazolt több hatóanyag egyikeként tartalmazó szer esetében 2015. május 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott irányelvben az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 27-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: Conclusion on the peer review of the pesticide risk assessment of the active substance cyproconazole. (A ciprokonazol hatóanyagú növényvédő szereknél felmerülő kockázatok felméréséről készült szakértői értékelés megállapításai). EFSA Journal 2010; 8(11):1897. [73 oldal]. doi:10.2903/j.efsa.2010.1897. Elérhető a következő internetcímen: www.efsa.europa.eu.

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében lévő táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Különös rendelkezések

                     „358.

                     Ciprokonazol
                     CAS-szám: 94361-06-5
                     CIPAC-szám: 600

                     (2RS,3RS;2RS,3SR)-2-(4-klór-fenil)-3-ciklopropil-1-(1H-1,2,4-triazol-1-il)bután-2-ol

                     ≥ 940 g/kg

                     2011. június 1.

                     2021. május 31.

                     A.   RÉSZ
                     Kizárólag gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. március 11-én véglegesített, a ciprokonazolra vonatkozó vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamok külön figyelmet fordítanak a következőkre:

                                 a)

                                 a fogyasztók étkezési kitettsége a triazolból származó metabolitoknak (TDM-ek);

                                 b)

                                 a vízi élőlényekre jelentett kockázat.

                           A használati feltételek között indokolt esetben szerepelniük kell kockázatcsökkentő intézkedéseknek.
                     Az érintett tagállamok előírják megerősítő információk beadását a következők tekintetében:

                                 a)

                                 a technikai specifikációban szereplő szennyeződések toxikológiai relevanciája;

                                 b)

                                 a ciprokonazol talajban, testnedvekben és –szövetekben való ellenőrzésének analitikai módszerei;

                                 c)

                                 az elsődleges növénykultúrában, vetésforgós kultúrákban és az állati eredetű termékekben maradó, triazolból származó metabolitok (TDM);

                                 d)

                                 a növényevő emlősökre jelentett hosszú távú kockázat;

                                 e)

                                 az izomerek elsődleges bomlási, illetve átalakulási módjának lehetséges környezeti hatása.

                           Az érintett tagállamok gondoskodnak arról, hogy a kérelmező az a) pontban előírt információkat 2011. december 1-jéig, a b), c) és d) pontban előírt információkat 2013. május 31-ig, az e) pontban előírt információkat pedig az egyedi útmutató elfogadásától számított két éven belül eljuttassa a Bizottsághoz.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 2011/68/EU végrehajtási irányelve ( 2011. július 1. ) a 2002/53/EK és 2002/55/EK tanácsi irányelv 7. cikkéhez végrehajtási intézkedéseket előíró 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról  EGT-vonatkozású szöveg

text:
               2.7.2011

               HU

               Az Európai Unió Hivatalos Lapja

               L 175/17

         A BIZOTTSÁG 2011/68/EU VÉGREHAJTÁSI IRÁNYELVE
   (2011. július 1.)
   a 2002/53/EK és 2002/55/EK tanácsi irányelv 7. cikkéhez végrehajtási intézkedéseket előíró 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 7. cikke (2) bekezdésének a) és b) pontjára,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (2) és különösen annak 7. cikke (2) bekezdésének a) és b) pontjára,
   mivel:

               (1)

               A Bizottság a 2003/90/EK (3) és a 2003/91/EK irányelv (4) elfogadásával kívánta biztosítani, hogy a tagállamok által nemzeti fajtajegyzékükbe felvett fajták a minimálisan vizsgálandó jellemzők és a vizsgálat minimumfeltételei vonatkozásában megfelelnek a Közösségi Növényfajta-hivatal (CPVO) által megállapított iránymutatásoknak, amennyiben ilyen iránymutatások léteznek. Egyéb fajtákra vonatkozóan az irányelvek előírják, hogy az Új Növényfajták Oltalmára Létesült Nemzetközi Szövetség (UPOV) iránymutatásai alkalmazandók.

               (2)

               A Közösségi Növényfajta-hivatal azóta számos egyéb faj vonatkozásában is készített iránymutatásokat, illetve már létezőket naprakésszé tett.

               (3)

               A 2003/90/EK és a 2003/91/EK irányelvet ezért ennek megfelelően módosítani kell.

               (4)

               Az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

         ELFOGADTA EZT AZ IRÁNYELVET:
   1. cikk
   A 2003/90/EK irányelv I. és II. melléklete helyébe az ezen irányelv mellékletének A. részében foglalt szöveg lép.
   2. cikk
   A 2003/91/EK irányelv mellékleteinek helyébe az ezen irányelv mellékletének B. részében foglalt szöveg lép.
   3. cikk
   A 2012. január 1-je előtt megkezdett vizsgálatok esetében a tagállamok alkalmazhatják a 2003/90/EK és a 2003/91/EK irányelvnek az ezen irányelv által történő módosítás előtt hatályos szövegét.
   4. cikk
   A tagállamok legkésőbb 2011. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   A tagállamoknak e rendelkezéseket 2012. január 1-jétől kell alkalmazniuk.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   5. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. július 1-jén.

            a Bizottság részéről

            az elnök

         José Manuel BARROSO

      (1)  HL L 193., 2002.7.20., 1. o.

      (2)  HL L 193., 2002.7.20., 33. o.

      (3)  HL L 254., 2003.10.8., 7. o.

      (4)  HL L 254., 2003.10.8., 11. o.

      MELLÉKLET
      A.   RÉSZ
      „
            1. MELLÉKLET

               Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által kiadott vizsgálati jegyzőkönyveknek

                        Tudományos név

                        Közhasználatú név

                        CPVO-jegyzőkönyv

                           Pisum sativum L.

                        Takarmányborsó

                        2010.3.11-i TP 7/2 jegyzőkönyv

                           Brassica napus L.

                        Káposztarepce

                        2004.3.25-i TP 36/1 jegyzőkönyv

                           Helianthus annuus L.

                        Napraforgó

                        2002.10.31-i TP 81/1 jegyzőkönyv

                           Linum usitatissimum L.

                        Len/olajlen

                        2007.3.21-i TP 57/1 jegyzőkönyv

                           Avena nuda L.

                        Csupasz zab

                        2003.11.6-i TP 20/1 jegyzőkönyv

                           Avena sativa L. (includes A. byzantina K. Koch)

                        Zab és bizánci zab

                        2003.11.6-i TP 20/1 jegyzőkönyv

                           Hordeum vulgare L.

                        Árpa

                        2010.3.11-i TP 19/2rev. jegyzőkönyv

                           Oryza sativa L.

                        Rizs

                        2004.11.18-i TP 16/1 jegyzőkönyv

                           Secale cereale L.

                        Rozs

                        2002.10.31-i TP 58/1 jegyzőkönyv

                           xTriticosecale Wittm. ex A. Camus

                        A Triticum nemzetség valamely fajának és a Secale nemzetség valamely fajának keresztezéséből származó hibridek

                        2011.2.16-i TP 121/2rev.1. jegyzőkönyv

                           Triticum aestivum L.

                        Búza

                        2011.2.16-i TP 3/4rev.2. jegyzőkönyv

                           Triticum durum Desf.

                        Durumbúza

                        2003.11.6-i TP 120/2 jegyzőkönyv

                           Zea mays L.

                        Kukorica

                        2010.3.11-i TP 2/3 jegyzőkönyv

                           Solanum tuberosum L.

                        Burgonya

                        2005.12.1-jei TP 23/2 jegyzőkönyv

                  E jegyzőkönyvek szövege megtalálható a Közösségi Növényfajta-hivatal honlapján (www.cpvo.europa.eu).

            II. MELLÉKLET

               Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak

                        Tudományos név

                        Közhasználatú név

                        UPOV-iránymutatás

                           Beta vulgaris L.

                        Takarmányrépa

                        1994.11.4-i TG/150/3 iránymutatás

                           Agrostis canina L.

                        Ebtippan

                        1990.10.12-i TG/30/6 iránymutatás

                           Agrostis gigantea Roth.

                        Óriás tippan

                        1990.10.12-i TG/30/6 iránymutatás

                           Agrostis stolonifera L.

                        Tarackos tippan

                        1990.10.12-i TG/30/6 iránymutatás

                           Agrostis capillaris L.

                        Cérnatippan

                        1990.10.12-i TG/30/6 iránymutatás

                           Bromus catharticus Vahl

                        Prérifű

                        2001.4.4-i TG/180/3 iránymutatás

                           Bromus sitchensis Trin.

                        Alaszkai rozsnok

                        2001.4.4-i TG/180/3 iránymutatás

                           Dactylis glomerata L.

                        Csomós ebír

                        2002.4.17-i TG/31/8 iránymutatás

                           Festuca arundinacea Schreber

                        Nádképű csenkesz

                        2002.4.17-i TG/39/8 iránymutatás

                           Festuca filiformis Pourr.

                        Finomlevelű juhcsenkesz

                        2006.4.5-i TG/67/5 iránymutatás

                           Festuca ovina L.

                        Juhcsenkesz

                        2006.4.5-i TG/67/5 iránymutatás

                           Festuca pratensis Huds.

                        Réti csenkesz

                        2002.4.17-i TG/39/8 iránymutatás

                           Festuca rubra L.

                        Vörös csenkesz

                        2006.4.5-i TG/67/5 iránymutatás

                           Festuca trachyphylla (Hack.) Krajina

                        Krajina – csenkesz

                        2006.4.5-i TG/67/5 iránymutatás

                           xFestulolium Asch. et Graebn.

                        A Festuca nemzetség valamely fajának és a Lolium nemzetség valamely fajának keresztezéséből származó hibridek

                        2008.4.9-i TG/243/1 iránymutatás

                           Lolium multiflorum Lam.

                        Olasz perje

                        2006.4.5-i TG/4/8 iránymutatás

                           Lolium perenne L.

                        Évelő perje

                        2006.4.5-i TG/4/8 iránymutatás

                           Lolium x boucheanum Kunth

                        Hibrid perje

                        2006.4.5-i TG/4/8 iránymutatás

                           Phleum nodosum L.

                        Kis komócsin

                        1984.11.7-i TG/34/6 iránymutatás

                           Phleum pratense L.

                        Gumós komócsin

                        1984.11.7-i TG/34/6 iránymutatás

                           Poa pratensis L.

                        Réti perje

                        1990.10.12-i TG/33/6 iránymutatás

                           Lupinus albus L.

                        Fehér csillagfürt

                        2004.3.31-i TG 66/4 iránymutatás

                           Lupinus angustifolius L.

                        Keskenylevelű csillagfürt

                        2004.3.31-i TG 66/4 iránymutatás

                           Lupinus luteus L.

                        Sárga csillagfürt

                        2004.3.31-i TG 66/4 iránymutatás

                           Medicago sativa L.

                        Lucerna

                        2005.4.6-i TG/6/5 iránymutatás

                           Medicago x varia T. Martyn

                        Tarkavirágú lucerna

                        2005.4.6-i TG/6/5 iránymutatás

                           Trifolium pratense L.

                        Vöröshere

                        2001.4.4-i TG/5/7 iránymutatás

                           Trifolium repens L.

                        Fehérhere

                        2003.4.9-i TG/38/7 iránymutatás

                           Vicia faba L.

                        Lóbab

                        2002.4.17-i TG/8/6 iránymutatás

                           Vicia sativa L.

                        Tavaszi bükköny

                        1988.10.21-i TG 32/6

                           Brassica napus L. var. napobrassica (L.) Rchb.

                        Karórépa

                        2001.4.4-i + 2009.4.1-jei TG/89/6rev. iránymutatás

                           Raphanus sativus L. var. oleiformis Pers.

                        Takarmányretek

                        2001.4.4-i TG/178/3 iránymutatás

                           Arachis hypogea L.

                        Földimogyoró

                        1985.11.13-i TG/93/3 iránymutatás

                           Brassica rapa L. var. silvestris (Lam.) Briggs

                        Réparepce

                        2002.4.17-i TG/185/3 iránymutatás

                           Carthamus tinctorius L.

                        Sáfrányos szeklice

                        1990.10.12-i TG/134/3 iránymutatás

                           Gossypium spp.

                        Pamut

                        2001.4.4-i TG/88/6 iránymutatás

                           Papaver somniferum L.

                        Mák

                        1999.3.24-i TG/166/3 iránymutatás

                           Sinapis alba L.

                        Fehér mustár

                        2001.4.4-i TG/179/3 iránymutatás

                           Glycine max (L.) Merrill

                        Szójabab

                        1998.4.1-jei TG/80/6 iránymutatás

                           Sorghum bicolor (L.) Moench

                        Cirok

                        1989.10.6-i TG/122/3 iránymutatás

                  Ezen iránymutatások szövege megtalálható az UVOP honlapján (www.upov.int).
         ”
      B.   RÉSZ
      „
            1. MELLÉKLET

               Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által kiadott vizsgálati jegyzőkönyveknek

                        Tudományos név

                        Közhasználatú név

                        CPVO-jegyzőkönyv

                           Allium cepa L. (Cepa group)

                        Vöröshagyma

                        2009.4.1-jei TP 46/2 jegyzőkönyv

                           Allium cepa L. (Aggregatum group)

                        Salottahagyma

                        2009.4.1-jei TP 46/2 jegyzőkönyv

                           Allium fistulosum L.

                        Téli sarjadékhagyma

                        2010.3.11-i TP 161/1 jegyzőkönyv

                           Allium porrum L.

                        Póréhagyma

                        2009.4.1-jei TP 85/2 jegyzőkönyv

                           Allium sativum L.

                        Fokhagyma

                        2004.3.25-i TP 162/1 jegyzőkönyv

                           Allium schoenoprasum L.

                        Metélőhagyma

                        2009.4.1-jei TP 198/1 jegyzőkönyv

                           Apium graveolens L.

                        Zeller

                        2008.3.13-i TP 82/1 jegyzőkönyv

                           Apium graveolens L.

                        Gumós zeller

                        2008.3.13-i TP 74/1 jegyzőkönyv

                           Asparagus officinalis L.

                        Spárga

                        2011.2.16-i TP 130/2 jegyzőkönyv

                           Beta vulgaris L.

                        Cékla, beleértve a cheltenham répát is

                        2009.4.1-jei TP 60/1 jegyzőkönyv

                           Brassica oleracea L.

                        Leveles kel

                        2011.2.16-i TP 90/1 jegyzőkönyv

                           Brassica oleracea L.

                        Karfiol

                        2010.3.11-i TP 45/2 jegyzőkönyv

                           Brassica oleracea L.

                        Brokkoli vagy calabrese brokkoli

                        2007.3.21-i TP 151/2 jegyzőkönyv

                           Brassica oleracea L.

                        Bimbóskel

                        2005.12.1-jei TP 54/2 jegyzőkönyv

                           Brassica oleracea L.

                        Karalábé

                        2004.3.25-i TP 65/1 jegyzőkönyv

                           Brassica oleracea L.

                        Kelkáposzta, fejes káposzta és vörös káposzta

                        2011.2.16-i TP 48/3 jegyzőkönyv

                           Brassica rapa L.

                        Kínai kel

                        2008.3.13-i TP 105/1 jegyzőkönyv

                           Capsicum annuum L.

                        Csili vagy paprika

                        2007.3.21-i TP 76/2 jegyzőkönyv

                           Cichorium endivia L.

                        Borzaslevelű és széleslevelű endívia

                        2005.12.1-jei TP 118/2 jegyzőkönyv

                           Cichorium intybus L.

                        Ipari cikória

                        2005.12.1-jei TP 172/2 jegyzőkönyv

                           Cichorium intybus L.

                        Cikóriasaláta

                        2004.3.25-i TP 173/1 jegyzőkönyv

                           Citrullus lanatus (Thumb.) Matsum. et Nakai

                        Görögdinnye

                        2007.3.21-i TP 142/1 jegyzőkönyv

                           Cucumis melo L.

                        Sárgadinnye

                        2007.3.21-i TP 104/2 jegyzőkönyv

                           Cucumis sativus L.

                        Salátauborka és fürtös uborka

                        2008.3.13-i TP 61/2 jegyzőkönyv

                           Cucurbita pepo L.

                        Cukkini

                        2004.3.25-i TP 119/1 jegyzőkönyv

                           Cynara cardunculus L.

                        Articsóka és kardi

                        2004.3.25-i TP 184/1 jegyzőkönyv

                           Daucus carota L.

                        Sárgarépa és takarmány sárgarépa

                        2008.3.13-i TP 49/3 jegyzőkönyv

                           Foeniculum vulgare Mill.

                        Édeskömény

                        2004.3.25-i TP 183/1 jegyzőkönyv

                           Lactuca sativa L.

                        Saláta

                        2011.2.16-i TP 13/5 jegyzőkönyv

                           Lycopersicon esculentum Mill.

                        Paradicsom

                        2007.3.21-i TP 44/3 jegyzőkönyv

                           Petroselinum crispum (Mill.) Nyman ex A. W. Hill

                        Petrezselyem

                        2007.3.21-i TP 136/1 jegyzőkönyv

                           Phaseolus coccineus L.

                        Futóbab

                        2007.3.21-i TP 9/1 jegyzőkönyv

                           Phaseolus vulgaris L.

                        Zöldbab (bokorbab és futóbab)

                        2009.4.1-jei TP 12/3 jegyzőkönyv

                           Pisum sativum L. (partim)

                        Kifejtőborsó, velőborsó és cukorborsó

                        2010.3.11-i TP 7/2 jegyzőkönyv

                           Raphanus sativus L.

                        Retek

                        2002.3.27-i TP 64/1 jegyzőkönyv

                           Solanum melongena L.

                        Padlizsán vagy tojásgyümölcs

                        2008.3.13-i TP 117/1 jegyzőkönyv

                           Spinacia oleracea L.

                        Paraj

                        2010.11.3-i TP 55/3 jegyzőkönyv

                           Valerianella locusta (L.) Laterr.

                        Galambbegysaláta

                        2007.3.21-i TP 75/2 jegyzőkönyv

                           Vicia faba L. (partim)

                        Lóbab

                        2004.3.25-i TP Broadbean/1 jegyzőkönyv

                           Zea mays L. (partim)

                        Csemegekukorica és pattogatni való kukorica

                        2010.3.11-i TP 2/3 jegyzőkönyv

                  E jegyzőkönyvek szövege megtalálható a Közösségi Növényfajta-hivatal honlapján (www.cpvo.europa.eu).

            II. MELLÉKLET

               Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak

                        Tudományos név

                        Közhasználatú név

                        UPOV-iránymutatás

                           Beta vulgaris L.

                        Mángold

                        2004.3.31-i TG 106/4 iránymutatás

                           Brassica rapa L.

                        Tarlórépa

                        2001.4.4-i TG/37/10 iránymutatás

                           Cichorium intybus L.

                        Leveles cikória vagy olasz cikória

                        1996.10.18-i TG/154/3 iránymutatás

                           Cucurbita maxima Duchesne

                        Sütőtök

                        2007.3.28-i + 2009.4.1-jei TG/155/4rev. iránymutatás

                           Raphanus sativus L.

                        Fekete retek

                        1999.3.24-i TG/63/6 iránymutatás

                           Rheum rhabarbarum L.

                        Rebarbara

                        1999.3.24-i TG/62/6 iránymutatás

                        Scorzonera hispanica L.

                        Feketegyökér

                        2010.3.24-i TG/116/4 iránymutatás

                  Ezen iránymutatások szövege megtalálható az UVOP honlapján (www.upov.int).
         ”


title: A Bizottság (EU) 2015/13 felhatalmazáson alapuló irányelve ( 2014. október 31. ) a 2014/32/EU európai parlamenti és tanácsi irányelv III. mellékletének a vízmérők térfogatáram-tartományának tekintetében történő módosításáról  EGT-vonatkozású szöveg

text:
               7.1.2015

               HU

               Az Európai Unió Hivatalos Lapja

               L 3/42

         A BIZOTTSÁG (EU) 2015/13 FELHATALMAZÁSON ALAPULÓ IRÁNYELVE
   (2014. október 31.)
   a 2014/32/EU európai parlamenti és tanácsi irányelv III. mellékletének a vízmérők térfogatáram-tartományának tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mérőműszerek forgalmazására vonatkozó tagállami jogszabályok harmonizálásáról szóló, 2014. február 26-i 2014/32/EU európai parlamenti és tanácsi irányelvre (1) és különösen annak 47. cikke b) pontjára,
   mivel:

               (1)

               A 2014/32/EU irányelv előírja azokat a követelményeket, amelyeket az egyes mérőműszereknek teljesíteniük kell ahhoz, hogy forgalomba hozzák és/vagy a tagállamok által előírt egyes mérési feladatok elvégzésére használják azokat.

               (2)

               A 2014/32/EU irányelv III. mellékletében a vízmérőkre vonatkozó első különös követelmény (1. követelmény) a térfogatáram-tartomány tekintetében ír elő működési feltételt (Q3/Q1 ≥ 10).

               (3)

               Az EN 14154 szabványnak a Q3/Q1 ≥ 40 térfogatáram-értéket bevezető módosítása 2011. október 31-én lépett hatályba. A módosított EN 14154 szabvány megfelel a nemzetközi szabványnak. A térfogatáram-tartomány tekintetében szigorúbb, mint a 2014/32/EU irányelv III. mellékletében meghatározott követelmény, és pontosabb mérést eredményez.

               (4)

               A Q3/Q1 ≥ 10-es térfogatáram-tartománynak a mérőműszerekről szóló 2004/22/EK európai parlamenti és tanácsi irányelvvel (2) történt bevezetését megelőzően a tagállamokban a Nemzetközi Mérésügyi Szervezet (OIML) nemzetközi szabványát alkalmazták, amely már a Q3/Q1 ≥ 40-es térfogatáram-tartományra vonatkozó követelményt alkalmazta. A 2014/32/EU irányelv 50. cikkének (2) bekezdésében előírt átmeneti rendelkezések eredményeként a napjainkban üzembe helyezett vízmérők többsége már összhangban van a Q3/Q1 ≥ 40-es követelménnyel.

               (5)

               A Q3/Q1 ≥ 10-es térfogatáram-tartományban működő vízmérők jelentősen olcsóbbak lehetnek, mint azok, amelyek megfelelnek az EN 14154 szabványnak (Q3/Q1 ≥ 40). A 2014/32/EU irányelv III. mellékletének 10. pontja feljogosítja a közművet vagy a vízmérő felszerelésére jogszabály alapján kijelölt személyt többek között annak meghatározására, hogy mekkora térfogatáram-tartomány a megfelelő az előirányzott vagy előrelátható fogyasztás pontos méréséhez (3). Ezért az EN 14154 szabvány térfogatáram-tartományra vonatkozó előírásának nem megfelelő, de a 2014/32/EU irányelv III. mellékletében meghatározott követelményeket teljesítő vízmérők felszerelhetők. Ennek következtében azonban megnő annak a lehetősége, hogy a fogyasztók hibás elszámolást kapnak a mérő kevésbe pontos mérése miatt.

               (6)

               A Q3/Q1 ≥ 40-es térfogatáram-tartomány megfelel a technika jelenlegi állásának, amelyet a hatályos nemzetközi szabvány és gyártási gyakorlat figyelembe vesz, valamint teljesíti az Unió piacán jelenleg elérhető minimális minőségi követelményt. Még precízebb mérést tesz lehetővé, ezáltal biztosítja a fogyasztók magasabb szintű védelmét. Mivel a mérőműszerek felszerelésénél a Q3/Q1 ≥ 40-es térfogatáram-tartomány évek óta – és még napjainkban is – a piacon alkalmazott minimális követelmény, a megfelelés nem jelent többletköltséget a felhasználóknak.

               (7)

               A 2014/32/EU irányelvet ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2014/32/EU irányelv III. mellékletében az 1. pont helyébe a következő szöveg lép:

                  „1.

                  A víz térfogatáram-tartománya.
                  A térfogatáram-tartomány értékeinek a következő feltételeket kell teljesíteniük:

                              Q3/Q1 ≥ 40

                              Q2/Q1 = 1,6

                              Q4/Q3 = 1,25.”

   2. cikk
   (1)   A tagállamok legkésőbb 2016. április 19-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2016. április 20-tól alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2014. október 31-én.

            a Bizottság részéről

            az elnök

         José Manuel BARROSO

      (1)  HL L 96., 2014.3.29., 149. o.

      (2)  Az Európai Parlament és a Tanács 2004. március 31-i 2004/22/EK irányelve a mérőműszerekről (HL L 135., 2004.4.30., 1. o.).

      (3)  Lásd a 2014/32/EU irányelv III. mellékletének 10. pontját.